Der er lagt op til masser af drama, når kvartfinalerne på fredag sættes i gang.

Aalborg Pirates havde tirsdag aften førsteret til at vælge kvartfinalemodstander i det danske hockeyslutspil, mens Frederikshavn White Hawks havde tredjevalg. Det stod klart efter grundspillets sidste spillerunde, hvor Aalborg hjemme i Gigantium slog Frederikshavn med 1-0 på et mål af Bjarke Møller. Aalborg Pirates valgte ikke overraskende at møde Gentofte, til trods for at de sluttede som 6'er i grundspillet. Frederikshavn White Hawks stod med tredjevalget mellem SønderjyskE og Herning, og her valgte frederikshavnerne at stå over for Herning, som sluttede på syvendepladsen i grundspillet. De første kampe i kvartfinaleserierne spilles på fredag.